Lenovo Yoga ने Duet 7i, IdeaPad Duet 3 को भारत में किए लॉन्च – कोरोना वायरस महामारी के खतरे के चलते कई सारे ऑफिस बंद है और उसमें काम करने वाले कामगार Work-from-home कर रहे हैं। वर्क फ्रॉम होम कल्चर के चलते लैपटॉप की डिमांड काफी बढ़ रही है। कोरोनावायरस महामारी के बाद से लैपटॉप सेगमेंट की मांग दिन-प्रतिदिन बढ़ रही है और इसीलिए लैपटॉप बनाने वाली कंपनियां यूजर्स को अपनी ओर लुभाने के लिए अच्छे-अच्छे फीचर के साथ कई सारे बेहतर लैपटॉप लांच कर रही हैं। इसी क्रम में लेनोवो योगा ने भारत में Duet 7i, IdeaPad Duet 3 लैपटॉप लॉन्च किए हैं, जिसमें कई अच्छे-अच्छे फीचर्स दिए गए हैं।
लैपटॉप बनाने वाली चीनी कंपनी लेनोवो ने लेनोवो योगा सीरीज में 2 डिटैचेबल लैपटॉप Yoga Duet 7i और Lenovo IdeaPad Duet 3 लॉन्च किए हैं, जो 2 in 1 हैं। इनके कीबोर्ड को अलग करके टेबलेट की तरह इस्तेमाल किया जा सकता है। इसमें टचस्क्रीन भी दिया गया है। इसी फीचर के कारण इन दोनों लैपटॉप को काफी पसंद किया जा रहा है। इन दोनों लैपटॉप की बिक्री 12 जुलाई से शुरू होगी। लेनोवो योगा के इन दोनों लैपटॉप को लॉन्च करने का उद्देश्य रिमोट वर्किंग, ऑनलाइन लर्निंग और वर्चुअल सोशल गैदरिंग को आसान बनाना है।
Read More – Xiaomi जल्द ही करने वाला है Mi Pad 5 सीरीज में 3 प्रीमियम टैबलेट लॉन्च
Lenovo Yoga Duet 7i और Lenovo IdeaPad Duet 3 डिवाइस टेबलेट एवं लैपटॉप दोनों का अनुभव प्रदान करता है। आपकी जानकारी के लिए बता दें कि Lenovo Yoga Duet 7i 11th जनरेशन के Intel Core i5 प्रोसेसर से ऑपरेटेड है, जबकि इसमें Intel Iris Xe ग्राफिक्स प्रोसेसर दिया गया है।
भारत में कितनी है Lenovo Yoga Duet 7i, Lenovo IdeaPad Duet 3 की कीमत?
भारत में Lenovo Yoga Duet 7i की कीमत ₹79,999 और Lenovo IdeaPad Duet 3 की कीमत ₹29,999 रुपये से शुरू होती है। इन दोनों लैपटॉप की बिक्री 12 जुलाई को दोपहर 12:00 बजे से शुरू होने वाली है। Lenovo Yoga Duet 7i की बिक्री Lenovo की ऑफिशियल वेबसाइट और Amazon पर की जाएगी जबकि Lenovo IdeaPad Duet 3 की बिक्री लेनोवो की ऑफिशियल वेबसाइट एवं ऑनलाइन पार्टनर प्रोग्राम के जरिए किया जाएगा। मार्केट में Lenovo Yoga Duet 7i Slate Gray Case और IdeaPad Duet 3 Graphite Geay Case कलर में उपलब्ध है।
Lenovo Yoga Duet 7i Specifications in Hindi
Lenovo Yoga Duet 7i Windows 10 ऑपरेटिंग सिस्टम पर काम करता है। इस टू इन वन लैपटॉप में 13 इंच का WQHD IPS टचस्क्रीन डिस्पले दिया गया है जिसका रिजोल्यूशन 2160 * 1350 पिक्सेल है। इसके स्क्रीन को प्रोटेक्ट करने के लिए गोरिल्ला ग्लास 3 प्रोटेक्शन दिया गया है। यह लैपटॉप Intel Core i5 (11th Gen) प्रोसेसर दिया हुआ है। इतना ही नहीं इसमें Intel Iris Ze ग्राफिक प्रोसेसर भी दिया हुआ है।
इस लैपटॉप के रियर साइड में 5MP का कैमरा एवं फ्रंट में 5MP का इंफ्रारेड कैमरा दिया गया है। इसकी बैटरी लाइफ 10.8 घंटे की है। इतना ही नहीं इस में आर्टिफिशियल इंटेलिजेंस का भी इस्तेमाल किया गया है जो क्यों कंट्रोल इंटेलिजेंट कूलिंग फीचर के साथ आता है। यह आपके लैपटॉप की बैटरी लाइफ को 20% तक बढ़ा देता है। इतना ही नहीं यह लैपटॉप 16GB रैम और 1TB PCIe SSD के साथ उपलब्ध है।
इस लैपटॉप में एक SD कार्ड रीडर और एक हेडफोन जैक भी दिया गया है। इतना ही नहीं इसमें Wi-Fi 6 और ब्लूटूथ v5 की कनेक्टिविटी भी दी गई है। इस लैपटॉप का वजन 1.16 किग्रा है। इस लैपटॉप में लेनोवो वॉइस असिस्टेंट सपोर्ट भी दिया गया है।
Lenovo IdeaPad Duet 3i Specifications In Hindi
Lenovo IdeaPad Duet 3i विंडोज 10 ऑपरेटिंग सिस्टम पर काम करता है, जो इंटेल सलेरॉन N4020 प्रोसेसर द्वारा पॉवर्ड है। इसमें Intel UHD Graphics 600 इंटीग्रेशन दिया गया है। इस लैपटॉप में 4GB रैम और 128GB की स्टोरेज दी गई है। इसके रिवर साइड में 5 मेगापिक्सल एवं फ्रंट साइड में 2 मेगापिक्सल का सेल्फी कैमरा दिया गया है। इसमें 10.23-इंच की WUXGA IPS डिस्प्ले दी गई है, जिसका रिजोल्यूशन 1920×1080 पिक्सल्स है। इसके डिस्प्ले में 330 nits ब्राइटनेस भी है।
इस लैपटॉप में ब्लूटूथ एवं वाईफाई की कनेक्टिविटी दी गई है। इसके वजन की बात करें तो यह मात्र 0.86 किलोग्राम है। कंपनी की ओर से दावा किया गया है किLenovo IdeaPad Duet 3 की बैटरी लाइफ 7 घंटे है। इसे हेंड-फ्री कम्यूनिकेशन को Cortana डिजिटल असिस्टेंट प्लस डुअल 360-डिग्री mics के साथ काफी आसान बना दिया गया है। इस लैपटॉप के वेब कैमरा पर प्राइवेसी शटर भी दिया गया है।